**Roger Garaudy** eller **Ragaa Garaudy** (født 17. juli 1913, død 13. juni 2012) var en fransk motstandskjemper under den andre verdenskrig, framtredende kommunistisk aktivist, teoretiker, og forfatter. Han konverterte til islam i 1982. Mange av hans bøker og tanker har blitt vurdert kontroversielle, særlig hans Holocaust-benektelse. Av den grunn fikk han både vanskeligheter i de akademiske sirkler som juridiske problemer.

Liv og virke
------------

Han ble født i en både katolsk og ateistisk familie i Marseille, men Garaudy konverterte til protestantismen da han var 14 år. Under den andre verdenskrig gikk han inn i den franske motstandsbevegelsen, og ble tatt og satt fengslet i Djelfa i Algerie som krigsfange. Etter krigen meldte han seg inn i det franske kommunistpartiet. Som politisk kandidat klarte han å bli valgt inn i nasjonalforsamlingen og ble til sist senator. Han ble også partiets ledende teoretiker og forfattet flere marxistiske verker. I 1970 ble han ekskludert fra kommunistpartiet på grunn av at han hadde protestert mot den sovjetiske invasjonen i Tsjekkoslovakia. 

I 1982 konverterte Garaudy til islam, og begynte å kritisere det gamle og Det nye testamente. Som muslim tok han navnet Ragaa og ble en framtredende muslimsk kommentator. Han ble en sterk motstander av Israel og tilsvarende tilhenger av den palestinske saken. Han giftet seg med Salma Taji Farouki. Garaudy skrev mer enn femti bøker, hovedsakelig om politisk filosofi og marxisme. I 1996 utga Garaudy sin mest kontroversielle bok, *Les Mythes fondateurs de la politique israelienne*, senere oversatt til engelsk som *The Founding Myths of Modern Israel*. I argumentasjonen mot staten Israel bedrev han Holocaust-benektelse, selv om han senere hevdet at han ikke støttet nazistenes metoder. Ettersom boka inneholdt Holocaust-benektelse, hvilket er en forbrytelse i Frankrike, ble den fradømt ytterligere utgivelse. Garaudy ble også bøtelagt og gitt fengselsstraff. I denne tiden fikk han betydelig støtte fra den islamske verden, særlig fra Iran hvor 160 medlemmer av det iranske parlament signerte et opprop til hans støtte. Irans president Muhammed Khatami beskrev Garaudy som en «tenker» og en «troende» som ble forfulgt for å utgi en bok som var «ubehagelig for Vesten».

Ved hans død i 2012 ble Garaudy hyllet i den muslimske verden. Fares Al-Wabasha, en spaltist for den jordanske avisen *Al-Dustour* skrev: «Kun sjelden treffer vi en framstående vestlige filosof og tenker som Roger Garaudy, som støtter den arabiske saken og avslører på rasjonelt og vitenskapelig vis de skamfulle påstandene til den sionistiske bevegelsen, og undergraver dets kolonialistiske foretak i regionen...» Den tunisiske skribenten Tawfiq Al-Madina hevdet i den syriske avisen *Al-Thawra* at Garaudy hadde «avslørt de falske mytene til sionistene og deres falske propaganda angående Holocaust...» Tilsvarende karakteriserte det iranske nyhetsbyrået Fars News Agency ham for «den første benekter av Holocaust-myten.»

Referanser
----------

1. 1 2   Gemeinsame Normdatei, besøkt 26. april 2014[Hentet fra Wikidata]
2. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
3. 1 2   www.senat.fr[Hentet fra Wikidata]
4. ↑   Munzinger Personen, Munzinger IBA 00000012176, besøkt 9. oktober 2017[Hentet fra Wikidata]
5. ↑   «BBC News - French philosopher Roger Garaudy dies»[Hentet fra Wikidata]
6. ↑   LIBRIS, libris.kb.se, utgitt 26. mars 2018, besøkt 24. august 2018[Hentet fra Wikidata]
7. ↑   alacademia.org.ma, besøkt 3. januar 2023[Hentet fra Wikidata]
8. ↑  «Islamic Arabic Heritage: Connection between Past and Present». *www.islam.gov.kw*. Ministry of Awqaf and Islamic Affairs - Kuwait. Arkivert fra originalen 26. mai 2020. Besøkt 17. juni 2012.
9. ↑  «French philosopher Roger Garaudy dies». 15. juni 2012.
10. 1 2  "From French resistance to Holocaust denial - Roger Garaudy dies at 98". RFI English. 15. juni 2012.
11. ↑  «Writer fined for Holocaust writings». *BBC News* 27. februar 1998.
12. ↑  Tehran TV, 19. januar 1998 − DR.
13. ↑  «Iran, the Jews and the Holocaust» Arkivert 1. februar 2009 hos Wayback Machine. av David Menashri (Professor in the Department of Middle Eastern and African History, Director of the Center of Iranian Studies and Incumbent of the Parviz and Pouran Nazarian Chair for Modern Iranian Studies, Tel Aviv University).
14. 1 2 3  «Organizations, Academics And Columnists In Arab World And Iran Mourn Holocaust Denier Roger Garaudy», *MEMRI*, Special Dispatch No.4817, 2. juli 2012.

Eksterne lenker
---------------

* (en) Roger Garaudy på Internet Movie Database Rediger på Wikidata
* (en) The Founding Myths of Israeli Politics  av Roger Garaudy.

  


|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Brockhaus Enzyklopädie **·** Deutsche Biographie **·** Nationalencyklopedin **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NLA **·** NDL **·** NKC **·** ICCU **·** BNE **·** CiNii **·** Munzinger (iba)
 |

Portal: Litteratur